
Nr. 2
Tukuma Vakara un neklātienes vidusskolas 

iekšējie datu apstrādes aizsardzības noteikumi
izdoti saskaņā ar 

Ministru kabineta 2001.gada 30.janvāra 
noteikumu Nr.40 „Personas datu 
aizsardzības obligātās tehniskās un 
organizatoriskās prasības” 5.punktu un

Tukuma Vakara un neklātienes vidusskolas 

nolikuma 66.punktu
I. Vispārējie noteikumi

1. Šie noteikumi nosaka personas datu apstrādes aizsardzības kārtību Tukuma Vakara un neklātienes vidusskolā (turpmāk – skola).
2. Šie noteikumi ir skolas iekšējs normatīvs akts, kas saistošs visiem skolas darbiniekiem.
3. Personas dati (turpmāk – dati) ir jebkāda informācija, kas attiecas uz identificētu vai identificējamu fizisko personu (turpmāk – datu subjekts).
4. Datu apstrāde ir jebkuras ar datiem veiktas darbības, ieskaitot datu vākšanu, reģistrēšanu, ievadīšanu, glabāšanu, sakārtošanu, pārveidošanu, izmantošanu, nodošanu, pārraidīšanu un izpaušanu, bloķēšanu vai dzēšanu.
5. Dati, ar kuriem tiek veiktas darbības skolā, atbilstoši to vērtības un konfidencialitātes pakāpei un saskaņā ar Informācijas atklātības likumu ir klasificējami kā ierobežotas pieejamības informācija.
II.Datu apstrādes organizācija
6. Datu apstrāde tiek veikta skolas telpās Zemītes ielā 5/1, Tukumā, Tukuma novadā.

7. Datu apstrādes reģistrs, kurā ir uzskaitīti datu apstrādes mērķis, datu apjoms, apstrādes veids, datu ieguves avoti un datu saņēmēji, ir pievienots šo noteikumu pielikumā.
III. Par informācijas resursiem, tehniskajiem resursiem un datu aizsardzību atbildīgās personas, to tiesības un pienākumi
8. Informācijas nesēju glabāšanas kārtība un par skolas informācijas resursiem atbildīgās personas noteiktas skolas 2009.gada 27.augusta noteikumos Nr.6 „Dokumentu aprites un glabāšanas kārtība Tukuma Vakara un neklātienes vidusskolā”.
9. Par skolas datu apstrādes tehniskajiem resursiem atbild skolas direktora vietnieks informātikas jautājumos, kā arī skolas darbinieki, kas pilnvaroti veikt datu apstrādi.
10. Tiesības piekļūt datiem un veikt to apstrādi ir tikai ar skolas direktora rīkojumu pilnvarotiem skolas darbiniekiem.

11. Par informācijas resursiem, tehniskajiem resursiem un datu aizsardzību atbildīgo personu (turpmāk – atbildīgās personas) tiešie pienākumi, tiesības un atbildība ir ietverti katras atbildīgās personas amata aprakstā.
12. Atbildīgo personu pienākums ir iepazīties ar šo noteikumu prasībām un ievērot tos ikdienas darbā.

13. Atbildīgās personas nedrīkst izpaust ziņas par skolas datoru tīkla uzbūvi un konfigurāciju, kā arī atklāt datus nepilnvarotām personām.
14. Atbildīgās personas nedrīkst pieļaut citu personu nesankcionētu piekļuvi datiem.
15. Atbildīgajām personām aizliegts kopēt datus saturošus failus uz ārējiem datu nesējiem (disketēm, USB kartēm, kompaktdiskiem u.c. datu nesējiem), ja tas nav nepieciešams tiešo darba pienākumu pildīšanai un / vai norādījumu attiecīgas darbības veikšanai nav devis skolas direktors.
16. Atbildīgajām personām beidzot darbu ar datiem vai pārtraucot to uz laiku, kas ilgāks par vienu stundu, ir pienākums pilnīgi izslēgt datoru, bet, ja dators tie atstāts darba režīmā uz laiku līdz vienai stundai, tad obligāti ir jālieto ekrāna saudzētājs ar paroli.
17. Atbildīgās personas ir atbildīgs par datortehniku, kas nodota viņu rīcībā, kā arī atbildīgās personas atbild par darbībām, kas tiek veiktas ar viņiem nodoto datortehniku.
18. Atbildīgo personu pienākums ir saglabāt datu konfidencialitāti arī pēc darba tiesisko attiecību izbeigšanās ar skolu.
19. Atbildīgajām personām ir pienākums nekavējoties ziņot skolas direktoram par gadījumiem, kad datotehnikai vai tās programmatūrai ir radušies darbības traucējumi vai arī atbildīgajai personai ir aizdomas par datu iespējama apdraudējuma esamību.
20. Atbildīgajām personām ir tiesības izmantot viņiem lietošanā nodotos datorus un to programmatūru, kā arī ir tiesības pieprasīt lietotāju atbalstu gadījumos, ja datortehnikai vai tās programmatūrai ir radušies darbības traucējumi.

21. Par datu aizsardzības noteikumu pārkāpšanu atbildīgās personas un datu lietotāji ir atbildīgi normatīvajos aktos noteiktajā kārtībā. 
IV.Informācijas sistēmu paroles uzbūve un lietošana

22. Informācijas sistēmu aizsardzība tiek nodrošināta ar datora paroli operētājsistēmas (MS Windows), Skolvadības informatīvās sistēmas (VIIS) un Valsts pārbaudījumu informatīvās sistēmas (VPIS) līmenī.
23.  Parolei operētājsistēmas (MS Windows) līmenī ir jāatbilst sekojošām prasībām:

22.1. minimālajam paroles garumam ir jābūt vismaz 8 (astoņiem) simboliem;
22.2. maksimālais paroles maiņas periods nedrīkst būt ilgāks par 60 (sešdesmit) dienām;
22.3. paroles uzbūvei jābūt komplicētai, izmantojot burtu, ciparu un īpašo rakstzīmju kombināciju (kā piemēram, !@#$%^*()_+);
22.4. nedrīkst atkārtot nevienu no 3 (trīs) iepriekšējām parolēm.

24. Skolvadības informatīvās sistēmas (VIIS) un Valsts pārbaudījumu informatīvās sistēmas (VPIS) lietotāju paroli izveido un piešķir lietotājiem Izglītības un zinātnes ministrijas (turpmāk – IZM) pilnvarota institūcija.

25. Atbildīgās personas nedrīkst izpaust savu paroli citiem lietotājiem vai jebkurām citām trešajām personām.

26. Atbildīgās personas nedrīkst savu paroli pierakstīt uz papīra, ja šo dokumentu neglabā seifā vai citā vietā ar ierobežotu citu personu piekļuvi.

27. Ja atbildīgajai personai rodas aizdomas, ka viņa paroli ir uzzinājusi jebkura cita persona,  atbildīgajai personai ir pienākums pēc iespējas īsākā laikā šo paroli nomainīt. 

V. Datu aizsardzība pret ārkārtas apstākļiem
28. Telpas, kurās tiek veikta datu apstrāde un glabājas dati, (turpmāk – telpas) tiek nodrošināta automātiskā  apsardzes signalizācija un automātiskā ugunsdrošības signalizācija. Atbildīgās personas pienākums ir, izejot no telpas, aizslēgt telpas durvis.
29. Ārkārtas situācijā (piemēram, ugunsgrēks, plūdi) atbildīgās personas rīkojas saskaņā ar skolas Civilās aizsardzības plānu un veic visus nepieciešamos un iespējamos pasākumus datu un datu apstrādes tehnisko resursu aizsardzībai pret ārkārtas apstākļiem.
VI. Noslēguma jautājums

30. Šie noteikumi stājas spēkā 2010.gada 12.aprīlī.

Tukuma Vakara un neklātienes vidusskolas 

direktora vietnieks informātikas jautājumos



Ainārs Upenieks
Pielikums 
Tukuma Vakara un neklātienes vidusskolas 
2010.gada 12.aprīļa iekšējiem noteikumiem Nr.2 
„Tukuma Vakara un neklātienes vidusskolas 

iekšējie datu apstrādes aizsardzības noteikumi”
Tukuma Vakara un neklātienes vidusskolas personas datu apstrādes reģistrs
	Nr.
	Datu apstrādes mērķis
	Pamatojums
	Datu apjoms
	Veids
	Datu ieguves avoti
	Datu saņēmēji

	1.
	Grāmatvedības uzskaite
	Fizisko personu datu aizsardzības likuma 7.pants
	Vārds, uzvārds; personas kods; dzīvesvietas adrese; darba vieta un amats; atalgojums; apgādībā esošo personu skaits; bankas konta rekvizīti; tālrunis; e-pasts
	Jaukti: manuāli un datorizēti. Datorizēta uzskaite tiek veikta ar grāmatvedības sistēmu „Locis”
	Datu subjekta iesniegums; darba līgums; personu apliecinošs dokuments
	Pilnvaroti skolas darbinieki; datu subjekts par sevi; valsts un pašvaldības kontrolējošās institūcijas (ja tām ir atbilstošs pilnvarojums)

	2.
	Personāllietu uzskaite
	Fizisko personu datu aizsardzības likuma 7.pants
	Vārds, uzvārds; personas kods; pases dati; dzīvesvietas adrese; izglītība; veselības stāvoklis; invaliditāte; dalība arodbiedrībā; tālrunis; e-pasts
	Manuāli
	Datu subjekta iesniegums; darba līgums; personu apliecinošs dokuments; izglītību apliecinoši dokumenti; dokumenti par obligātajām veselības pārbaudēm; darba nespējas lapas; arodbiedrības izziņa 
	Pilnvaroti skolas darbinieki; datu subjekts par sevi; valsts un pašvaldības kontrolējošās institūcijas (ja tām ir atbilstošs pilnvarojums)

	3.
	Lietvedības dokumentu uzskaite
	Fizisko personu datu aizsardzības likuma 7.pants
	Vārds, uzvārds; personas kods; dzīvesvietas adrese; darba vieta un amats; tālrunis
	Manuāli
	Datu subjekta iesniegums
	Pilnvaroti skolas darbinieki; datu subjekts par sevi; valsts un pašvaldības kontrolējošās institūcijas (ja tām ir atbilstošs pilnvarojums)

	4.
	Izglītojamo un pedagogu uzskaite
	Fizisko personu datu aizsardzības likuma 7.pants
	Izglītojamiem – vārds, uzvārds; personas kods; adrese; dzimšanas vieta un laiks; pases vai dzimšanas apliecības dati; veselības stāvoklis; vecāku vārds uzvārds, personas kods un nodarbošanās (darba vieta).
Pedagogiem – vārds, uzvārds; personas kods; dzīvesvietas adrese; pases dati; izglītību apliecinoši dokumenti; amats; algu tarifikācija
	Jaukti: manuāli un datorizēti. Datorizēta uzskaite tiek veikta, lietojot  Skolvadības informatīvo sistēmu (VIIS) un Valsts pārbaudījumu informatīvo sistēmu (VPIS)
	Datu subjekta iesniegums; personu apliecinošs dokuments; izglītību apliecinoši dokumenti
	Pilnvaroti skolas darbinieki; datu subjekts par sevi; valsts un pašvaldības kontrolējošās institūcijas (ja tām ir atbilstošs pilnvarojums)

